Pekka Töpöhäntä

Pekka Töpöhäntä (Pelle Svanslös) on Gösta Knutssonin luoma rakastettu lastenkirjasarja. Kirjasarja on julkaistu vuosina 1939-1972.

Gösta Knutsson osti lapsena maalla ollessaan hännättömän kissanpennun yhdellä kruunulla. Vuosia myöhemmin hän kertoi radiossa tarinoita tästä kissasta ja tarinoista syntyi kirja.

Ensimmäinen Pekka Töpöhäntä -kirja julkaistiin vuonna 1939 ja sen suomennos ilmestyi vuonna 1943. Kirjan henkilöhahmot ovat pääasiassa kissoja.

Kirjasarjan päähenkilö on Pekka-niminen kissa. Pekka-kissa sai liikanimen Töpöhäntä, koska hänen ollessaan vain muutaman päivän ikäinen pentu, rotta puraisi hänen häntänsä poikki.

Pekka on kotikissa, mutta useimmat hänen kissaystävistään ovat kujakissoja. Pekka on kotoisin maalta, mistä uppsalalainen perhe ottaa hänet lemmikikseen. Ensimmäisessä kirjassa Pekka on perheen lemmikkikissana Åsgränd-kujalla Uppsalassa. Perheessä on kaksi lasta, Olli ja Pirkko. Myöhemmin Pekka muuttaa asumaan kellariin.

Pekka on hyväsydäminen ja luottavainen kissa. Ilkeä Monni-kissa ja tämän tyhmät seuraajat, Pilli ja Pulla, ovat aina kiusaamassa Pekkaa ja pyrkivät saamaan Pekan näyttämään typerältä muiden silmissä. Usein Monnin kepposet kääntyvät kuitenkin häntä itseään vastaan ja hän tulee itse nolatuksi. Pekka saa myös puolisokseen suloisen Maija Maitoparran.

Useimpien kirjojen tarina sijoittuu Uppsalaan. Monet kissoista on nimetty seudun paikannimien mukaan.

Kirjoilla on myös arvokas poliittinen ja kasvatuksellinen sisältö. On huomattava, että ensimmäiset kirjoista ilmestyivät toisen maailmansodan aikana. Kirjasarja onkin taidokkaasti kirjoitettu vastalause kansallissosialismia vastaan. (Ks. henkilöhahmojen kuvaukset alla).

Kirjoja voidaan myös pitää avainromaaneina, sillä Knutsson kuvasi kissoissa usein oman aikansa Upsalan henkilöitä ja tapahtumia. Knutsson opiskeli Uppsalan yliopistossa ja oli mukana Tukholman osakunnan ja Uppsalan ylioppilaskunnan toiminnassa. Monien kissojen esikuvat ovatkin hänen osakuntatovereitaan.

Koska kirjojen tapahtumapaikkana on Uppsala, on kaupunkiin merkitty kävelyreittejä, jotka kuljettavat Knutssonin kissojen maille.

Kirjoja on käännetty useille Euroopan kielille.

Lastenooppera Pekka Töpöhäntä, jonka musiikin oli säveltänyt Erland von Koch, esitettiin vuonna 1949 Tukholman Kuninkaallisessa Oopperassa.

Kirjat
Alkuperäinen kirjasarja:
 * Pekka Töpöhännän seikkailut (Pelle Svanslös på äventyr)
 * Pekka Töpöhännän uudet seikkailut (Pelle Svanslös på nya äventyr)
 * Pekka Töpöhäntä Amerikassa (Pelle Svanslös i Amerika)
 * Pekka Töpöhäntä pääsee pälkähästä (Pelle Svanslös klarar sig)
 * Mitenkähän Pekka Töpöhännän käy? (Hur ska det gå för Pelle Svanslös?)
 * Pekka Töpöhäntä ja Mauri Mäyräkoira
 * Pekka Töpöhäntä koulussa (Pelle Svanslös i skolan)
 * Kiri kiri Pekka Töpöhäntä (Heja Pelle Svanslös)
 * Pekka Töpöhäntä ja Maija Maitoparta (Pelle Svanslös och Maja Gräddnos)
 * Pekka Töpöhännän kolmoset (Trillingarna Svanslös)
 * Yliveto Pekka Töpöhäntä (Alla tiders Pelle Svanslös)

'''Myöhempiä lyhennelmiä ja mukaelmia:
 * Pekka Töpöhäntä ja Pikku-Mai (Pelle Svanlös och Lilla Maj)
 * Pekka Töpöhäntä Kööpenhaminassa (Pelle Svanslös i Köpenhamn)
 * Pekka Töpöhäntä teatterissa (Pelle Svanslös på teatern)
 * Pekka Töpöhännän jännittävä juhannus
 * Pekka Töpöhäntä käy koulua (Pelle Svanslös i plugget)
 * Pekka Töpöhäntä suksilla (Pelle Svanslös åker skidor)
 * Pekka Töpöhännän laivaretki (Pelle Svanslös åker båt)
 * Pekka Töpöhäntä ja kummitus (Pelle Svanslös och spöket)
 * Pekka Töpöhännän silakkaretki (Pelle Svanlös fiskar strömming)
 * Pekka Töpöhännän ystävä / Pekka Töpöhäntä saa ystävän (Pelle Svanslös får en kompis)
 * Pekka Töpöhäntä ja lumiukko (Pelle Svanslös och snögubben)
 * Pekka Töpöhäntä naamiaisissa (Pelle Svanslös på maskerad)
 * Pekka Töpöhäntä ja joululahjavarkaat / Pekka Töpöhäntä pelastaa joulun (Pelle Svanslös räddar julen)
 * Pekka Töpöhäntä ja Maijan kruunu (Pelle Svanslös och Majas krona)
 * Pekka Töpöhäntä urheilukilpailuissa (Pelle Svanslös på tävling)
 * Pekka Töpöhäntä tivolissa (Pelle Svanslös på tivoli)
 * Pekka Töpöhäntä ja rikas Monni (Pelle Svanlös och Mans arv)
 * Pekka Töpöhäntä opettajana
 * Pekka Töpöhäntä, kevätkeikari
 * Minä, Pekka Töpöhäntä
 * Pekka Töpöhännän joulu
 * Pekka Töpöhäntä ei anna periksi (Pelle Svanslös ger sig inte)
 * Sis. Pekka Töpöhännän seikkailut; Pekka Töpöhäntä Amerikassa; Pekka Töpöhäntä ja Mauri Mäyräkoira; Pekka Töpöhäntä ja Maija Maitoparta.
 * Sis. Pekka Töpöhännän seikkailut; Pekka Töpöhäntä Amerikassa; Pekka Töpöhäntä ja Mauri Mäyräkoira; Pekka Töpöhäntä ja Maija Maitoparta.

Elokuvat

 * Pekka Töpöhäntä (Pelle Svanslös, animaatio, 1981)
 * Pekka Töpöhäntä Amerikassa (Pelle Svanslös i Amerikatt, animaatio, 1985)
 * Pekka Töpöhäntä TV-SARJAN
 * Pekka Töpöhäntä Ja Suuri Aarrejahti

Aiheesta muualla

 * Missä Peppi asuu? Ruotsalaisten lastenkirjojen hahmojen kotipaikkoja
 * 70-vuotias Pekka Töpöhäntä on säilyttänyt suosionsa Yle Uutiset 17.12.2009

Pelle Svanslös Pelle Svansløs Filonek Bezogonek Pelle Svanslös